Title: IV
Author: uhcp
Last saved by: gyuriova

DOLOŽKA
finančných, ekonomických, environmentálnych vplyvov a vplyvov na zamestnanosť a podnikateľské prostredie

a)     	Odhad dopadov na verejné financie

Predložený materiál má finančný dopad na štátny rozpočet. Na základe úlohy vyplývajúcej z bodu B.3. z uznesenia vlády Slovenskej republiky č. 842 zo dňa 3. októbra 2007 bola jednotlivým rezortom uložená úloha vypracovať rozbor finančných výdavkov potrebných na realizáciu nových úloh súvisiacich s plnením kritérií členstva Slovenskej republiky v schengenskom priestore a zabezpečiť finančné výdavky spojené s implementáciou týchto úloh v rámci rozpočtových kapitol príslušných rezortov vrátane identifikácie nástrojov zahraničnej pomoci, z ktorých možno zabezpečiť financovanie/spolufinancovanie nových úloh súvisiacich s plnením kritérií členstva Slovenskej republiky v schengenskom priestore.
Realizácia opatrení Schengenského akčného plánu Slovenskej republiky na roky 2008 – 2009 v pôsobnosti Úradu vlády Slovenskej republiky Slovenskej republiky predpokladá vynaloženie finančných prostriedkov v celkovej sume 9 393 000,- Sk (z toho v roku 2008 vo výške 2 974 000,- Sk, v roku 2009 vo výške 3 125 000,- Sk a v roku 2010 vo výške 3 294 000,- Sk).
Realizácia opatrení Schengenského akčného plánu Slovenskej republiky na roky 2008 – 2010 v pôsobnosti Ministerstva vnútra Slovenskej republiky predpokladá vynaloženie finančných prostriedkov v celkovej sume 1 060 694 000,- Sk (z toho v roku 2008 vo výške 327 128 000,- Sk, v roku 2009 vo výške 354 022 000,- Sk a v roku 2010 vo výške 
379 544 000,- Sk).
Realizácia opatrení Schengenského akčného plánu Slovenskej republiky na roky 2008 – 2009 v pôsobnosti Ministerstva financií Slovenskej republiky predpokladá vynaloženie finančných prostriedkov v celkovej sume 43 610 000,- Sk (z toho v roku 2008 vo výške 
41 800 000,- Sk a v roku 2009 vo výške 1 810 000,- Sk).
Realizácia opatrení Schengenského akčného plánu Slovenskej republiky na roky 2008 – 2009 v pôsobnosti Ministerstva zahraničných vecí Slovenskej republiky predpokladá vynaloženie finančných prostriedkov v celkovej sume 493 000 000,- Sk (z toho v roku 2008 vo výške 161 000 000,- Sk, v roku 2009 vo výške 166 000 000,- Sk a v roku 2010 vo výške 166 000 000,- Sk).
Realizácia opatrení Schengenského akčného plánu Slovenskej republiky na roky 2008 – 2009 v pôsobnosti Ministerstva spravodlivosti Slovenskej republiky predpokladá vynaloženie finančných prostriedkov v celkovej sume 5 390 000,- Sk (z toho v roku 2008 vo výške 3 770 000,- Sk, v roku 2009 vo výške 1 070 000,- Sk a v roku 2010 vo výške 
550 000,- Sk).
Výška zahraničnej pomoci spolu so spolufinancovaním zo štátneho rozpočtu SR predstavuje v rokoch 2008, 2009 a 2010 sumu 162 500 000,- Sk (z toho v roku 2008 vo výške 
29 000 000,- Sk, v roku 2009 vo výške 75 500 000,- Sk a v roku 2010 vo výške 
58 000 000,- Sk). Spolufinancovanie vo výške 25% z uvedenej sumy je zabezpečované v rámci rozpočtovej kapitoly Ministerstva vnútra Slovenskej republiky (40 625 000,- Sk).
Celkové finančné náklady na realizáciu opatrení Schengenského akčného plánu z rozpočtových kapitol jednotlivých rezortov v rokoch 2008, 2009 a 2010 predstavujú sumu 
1 612 087 000,- Sk (z toho v roku 2008 vo výške 536 672 000,- Sk, v roku 2009 vo výške 
526 027 000,- Sk a v roku 2010 vo výške 549 388 000,- Sk).

b)        Odhad dopadov na obyvateľov, podnikateľskú sféru

Realizácia opatrení SAP si vyžiada vyčlenenie finančných prostriedkov Letiskom Poprad – Tatry, a.s. na výstavbu nového príletového terminálu na letisku Poprad – Tatry, ktorý zabezpečí oddelenie toku cestujúcich v rámci schengenského priestoru od osôb cestujúcich v rámci mimoschengenského priestoru a na prebudovanie súčasného príletového terminálu na odletový terminál (po spustení prevádzky nového príletového terminálu).

c)        Odhad dopadov na environmentálne vplyvy

Realizácia opatrení SAP nemá zásadný vplyv na životné prostredie.

d)        Odhad dopadov na zamestnanosť

Realizácia opatrení SAP si vyžiada vytvorenie 4 nových miest na Úrade na ochranu osobných údajov Slovenskej republiky.